સેલ્ફી લેવાના ચક્કરમાં થતા લોકોના મૃત્યુ પર રેલવેએ કડક વલણ અપનાવ્યું છે. જો તમે રેલ્વે દ્વારા નિર્ધારિત સ્થાનો પર જો સેલ્ફી લેતા પકડાઈ ગયા, તો પછી તમને દંડ થઈ શકે છે. રેલવે ડિપાર્ટમેન્ટે ટ્રેનના આગમન દરમિયાન સેલ્ફી લેવાના પ્રયાસરૂપે થયેલા અકસ્માતોને ધ્યાનમાં રાખીને આ કડક પગલું ભર્યું છે. ટ્રેનના ફૂટ બોર્ડ પર લટકતા જઈને સેલ્ફી લેવાના ચક્કરમાં ઘણાં લોકો મૃત્યુ પામ્યા છે. દક્ષિણ રેલવે દ્વારા બહાર પાડવામાં આવેલાં જાહેરનામામાં એવું કહેવામાં આવ્યું છે કે, જો કોઇ વ્યક્તિને આ સ્થળોમાં સેલ્ફી લેતા પકડવામાં આવે તો તેને 2 હજાર રૂપિયા સુધી દંડ થઈ શકે છે.